stanford-oval/wikipedia huggingface dataset:
Cross-Eyed Mary

| --- | --- |
 שיר בביצוע ג'ת'רו טאל
 מתוך האלבום Aqualung
 סוגה:  רוק מתקדם 
 שפה:  אנגלית 
 חברת תקליטים:  איילנד רקורדס 
 כתיבה:  איאן אנדרסון 
 לחן:  איאן אנדרסון 
 
"Cross-Eyed Mary" הוא שיר של להקת הרוק המתקדם הבריטית ג'ת'רו טאל מאלבומם משנת 1971, "Aqualung".
השיר עוסק, כמו שירים נוספים באלבום, בדמויות שוליים בחברה המודרנית. הדמות המרכזית בשיר, המכונה "מרי הפוזלת" ("Cross-Eyed Mary"), היא תלמידת בית ספר העוסקת בשעות אחר הצהריים בזנות ומעדיפה את חברתם של ה"עלוקות האפורות" כמילות השיר על פני חבריה לבית הספר. השיר נכתב כמעין המשך לשיר הפותח באלבום, "Aqualung", ודמות ההומלס המככבת בו מוזכרת במהלך הבית הראשון.
"Cross-Eyed Mary" דורג כשיר ה-12 הטוב ביותר של ג'ת'רו טאל בספר "Rock - Das Gesamtwerk der größten Rock-Acts im Check".
משתתפים

איאן אנדרסון - שירה, גיטרה אקוסטית, חליל
מרטין באר - גיטרה חשמלית
ג'ון אוון - פסנתר, עוגב, מלוטרון
ג'פרי האמונד - גיטרה בס
קלייב בונקר - תופים, כלי הקשה
טרי אליס - מפיק
גרסת איירון מיידן

| --- | --- |
 סינגל בביצוע איירון מיידן
 מתוך האלבום Piece of Mind
 יצא לאור:  1983
 סוגה:  רוק מתקדם 
 שפה:  אנגלית 
 בי-סייד:  The Trooper
 חברת תקליטים:  EMI
 כתיבה:  איאן אנדרסון 
 לחן:  איאן אנדרסון 
 
להקת הרוק הכבד איירון מיידן ביצעה גרסת כיסוי לשיר, אשר הופיעה בכמה אלבומים של הלהקה, בהם Piece of Mind ו-The Trooper.
בתרבות הפופולרית > סרטים וטלוויזיה

השיר הופיע בעונה הראשונה של הגרסה הבריטית לסדרת הטלוויזיה Life on Mars.
השיר מופיע בפסקול הסרט לשבור את הגלים משנת 1996.
בתרבות הפופולרית > מוזיקה

להקת אלף ביצעה גרסת כיסוי לשיר בהופעה שלהם משנת 1972.
להקת קלאץ' ביצעה גרסת כיסוי לשיר עבור אוסף המוזיקה Sucking the 70s.
הערות שוליים

↑  "Aqualung - Jethro Tull | Songs, Reviews, Credits". AllMusic. נבדק ב-1 ביוני 2021. {{cite web}}:  (עזרה)
↑  "Ian Anderson interview, Disc and Music Echo, 20 March 1971". אורכב מ-המקור ב-5 בדצמבר 2004. נבדק ב-18 בדצמבר 2008. {{cite web}}:  (עזרה)
↑  Christoph Rehe, Rock 01: Das Gesamtwerk der größten Rock-Acts im Check: alle Albwn, alle Songs. Teil 1. Ein Eclipsed-Buch, Sysyphus Verlags GmbH, 2013-05-28, ISBN 978-3-944957-00-5. (בגרמנית)
↑  Rehe, Christoph (2013). Rock - Das Gesamtwerk der größten Rock-Acts im Check: alle Alben, alle Songs. Ein eclipsed-Buch (בגרמנית). Sysyphus Sysyphus Verlags GmbH. ISBN 978-3868526462.
↑  "Iron Maiden - Piece of Mind - Encyclopaedia Metallum: The Metal Archives". Metal-archives.com. נבדק ב-1 ביוני 2021. {{cite web}}:  (עזרה)
↑  ""Life on Mars" Episode #1.4 (TV Episode 2006)". IMDb.com. נבדק ב-1 ביוני 2021. {{cite web}}:  (עזרה)
↑  "Breaking the Waves (1996)". IMDb.com. נבדק ב-1 ביוני 2021. {{cite web}}:  (עזרה)
| --- | --- |
בקרת זהויות :  MusicBrainz work: f814e3a1-fccc-32e6-afc2-9cd2e1a2a75c
Civilization IV

| --- | --- |

ציוויליזציה 4 של סיד מאייר
 כללי
 תאריך הוצאה:  Microsoft Windows: בצפון אמריקה: 25 באוקטובר 2005 בשאר היבשות: 4 בנובמבר 2005 OS X:  30 ביוני 2006
 סוגה:  משחק אסטרטגיה מבוסס תורות, 4X
 פיתוח:  Firaxis Games
 הוצאה לאור:  2K Games ו- Aspir
 ארץ מקור:  ארצות הברית 
 שפות:  אנגלית, איטלקית, גרמנית, צרפתית, ספרדית 
 הפצה:  Take-Two Interactive
 עיצוב:  סורן ג'ונסון
 סדרה:  ציוויליזציה
 דרישות תוכנה
 גרסה:  1.74 (20 ביולי 2007)
 מנוע משחק:  Gamebryo
 מצבי משחק:  שחקן יחיד, משחק רשת
 פלטפורמות:  Microsoft Windows, ‏OS X
 מדיה:  תקליטור, DVD
 דרישות מערכת
 בקרים:  עכבר, מקלדת
 www.2kgames.com/civ4/
 
Civilization IV (בתרגום לעברית: ציוויליזציה 4) הוא הגרסה הרביעית של משחק האסטרטגיה ציוויליזציה, המשחק יצא בשנת 2005. המשחק כולו נצפה באמצעות גרפיקה תלת־ממדית.
על המשחק

המשחק הוא משחק אסטרטגיה מבוסס תורים, בו השחקן מגלם מנהיג של תרבות עתיקה ועליו להובילה במהלך 6050 שנות היסטוריה (מ-4000 לפנה"ס עד לשנת 2050). על השחקן לבנות ערים, לחקור טכנולוגיות ולהתמודד עם תרבויות אחרות על ידי דיפלומטיה, הסכמי סחר ומלחמות.
בעת גילוי טכנולוגיה חדשה מופיע על המסך ומושמע ציטוט מתאים מהתנ"ך, מהברית החדשה, מאמרותיו של אחד מנשיאי ארצות הברית או אישיות אחרת.
החידושים

אפשריות רבות בבחירת המשחק ההתחלתי - כגון: גודל המפה - החל ממפה למשחק זוגי (מקום ל-2 אימפריות בלבד) ועד למפה בגודל גדול במיוחד (כביר), לשחקן ושמונה מתחרים; אקלים הסביבה - טרופי, סלעי, שרבי וכדומה; גאוגרפיה של הפלנטה - יבשות, איים, יבשת אחת (פאנגיאה) וכדומה; זמן התחלת המשחק - קדום או מודרני יותר; ועוד.
משחק מרובה משתתפים - דרך האינטרנט.
טכנולוגיות חדשות - ישנן 86 טכנולוגיות, כאשר אין יותר זמן מינימום לגילוי טכנולוגיה. באופן קבוע מצטברות נקודות מדע, ויש לצבור מכסה מסיימת של נקודות על מנת לחקור מחקר.
מבנים חדשים- ישנם 102 סוגי מבנים שאפשר לבנות בעיר.
עמים ומנהיגים חדשים - ישנם 18 עמים ותרבויות שונות, לכל אחד יחידה ייחודית לו, ו-26 מנהיגים שתכונותיהם שונות.
דתות - התמודדות עם דתות שונות שנוצרות אצל הראשון שחוקר מחקרים תואמים והפצתן: בודהיזם, הינדואיזם, יהדות, נצרות, אסלאם, טאואיזם וקונפוציאניזם. בעיר שבה יש דת כלשהי אפשר לבנות מקדש, מנזר, מקדש גדול (בודהיזם: סטופה, הינדואיזם: מאנדיר, יהדות: בית כנסת, נצרות: קתדרלה, אסלאם: מסגד, טאואיזם: פגודה וקונפוציאניזם: אקדמיה קונפוציאנית) ובעיר הקדושה שבה הדת נתגלתה לראשונה (על ידי נביא גדול בלבד) מוקד עלייה לרגל.
אישיות גדולה - ישנם חמישה סוגים של אישיות גדולה (נביא, מהנדס, אמן, מדען וסוחר), אשר כל אחד מהם יכול לפתוח בתור זהב (ביחד עם עוד אישיות אחת לפחות), להצטרף לעיר ולהוסיף לה תפוקה (כל אישיות גדולה מוסיפה בכמויות שונות ובתחומים שונים), לגלות טכנולוגיה (בשלבים מתקדמים- ליצור נקודות מדע נוספות בדרך לטכנולוגיה, לרוב במדע הקשור אליהם, למשל דת על ידי נביא גדול), או לבצע פעולה מיוחדת לאותו סוג אישיות: האמן הגדול יכול להוסיף נקודות תרבות לעיר, המהנדס הגדול יכול להאיץ בנייה של המבנה שנמצא בתהליך בנייה, הסוחר הגדול יכול לפתוח נתיב מסחר חד-פעמי עם עיר השייכת לעם אחר, הנביא יכול להקים מוקד עלייה לרגל בעיר שבה נוסדה הדת והמדען הגדול יכול להקים אקדמיה.
משאבים חדשים - בננה, נחושת, תירס, אבנים טובות, שיש ואבן, חזירים, אורז, כבשים, משי, כסף וסוכר, משאבים ימיים: צדפות ועקרבים, להיטי מוזיקה, סרטים ותקליטים (משאבים מדומים שנוצרים על ידי פלאים עולמיים ומופצים כמו משאבים רגילים).
שיטות ממשל חדשות - ישנן 5 קטגוריות; ממשלה, כלכלה, חוקים, עבודה ודת. בכל קטגוריה יש 5 שיטות פעולה, שניתן לגלות על ידי מחקר:
ממשלה - רודנות, שלטון בירושה, שלטון ייצוגי, מדינת משטרה ואמנציפציה.
כלכלה - ביזור, מרקנטיליזם, שוק חופשי, רכוש המדינה וכלכלה תומכת-סביבה.
חוקים - ברבריות, אריסות, בירוקרטיה, לאומנות וחופש הדיבור.
עבודה - שבטיות, עבדות, פיאודליזם, מעמדות ואמנציפציה.
דת - נושא הדתות הוא נושא מרכזי במשחק ואף מהווה נקודת ביקורת כנגדו בגין מרכזיותה של הדת בכל התרבויות המיוצגות במשחק. שיטות הממשל האפשריות בקטגוריית הדת הן פגניות, דת מאורגנת, תאוקרטיה, פציפיזם וחופש דת.
ניצחון

יש מספר דרכים לנצח במשחק:
ניצחון מלחמתי - לכבוש את שאר התרבויות בעולם על ידי מלחמה.
ניצחון תרבותי - 3 ערים בעלות חמישים אלף נקודות תרבותיות-דרגת התרבות הכי גבוהה.
ניצחון דיפלומטי - אחרי בניית פלא העולם - האומות המאוחדות, אפשר לנצח על ידי קבלת רוב גדול של שני שלישי הקולות מהצבעת העמים במשחק. הקולות נמדדים על פי השטח והאזרחים בשליטת המדינה המצביעה.
זמן - בשנת 2050 נגמר המשחק, ובעל הניקוד הגבוה ביותר מנצח.
תחרות החלל - הראשון שמסיים לבנות ספינת חלל.
ניצחון שליטתי - כולל מספר נקודות - שליטה על לפחות 80 אחוזים משטח האדמה בעולם ו-20 אחוזים מכלל אוכלוסיית העולם.
ציוויליזציות במשחק

בהדגשה: אומות או מנהיגים שאינם דורשים הרחבות ועדכונים.
| ציויליזציה | מנהיג | עיר בירה |
| --- | --- | --- |
| אינדיאנים | סיטינג בול | קהוקיה |
| אינקה | וואינה קאפאק | קוסקו |
| אמריקאים | ג'ורג' וושינגטון, אברהם לינקולן, פרנקלין רוזוולט | וושינגטון |
| אנגלים | אליזבת ה-I, ויקטוריה, וינסטון צ'רצ'יל | לונדון |
| אצטקים | מונטזומה | טנוצ'טיטלאן |
| אתיופים | זרע יעקב | אקסום |
| בבלים | חמורבי | בבל |
| ביזנטים | יוסטיניאן הראשון | קושטא |
| גרמנים | פרידריך הגדול, אוטו פון ביסמרק | ברלין |
| הודים | אשוקה, גנדי | דלהי |
| הולנדים | וילם מאורנז' | אמסטרדם |
| ויקינגים | רגנאר לודברוק | נידארוס |
| זולו | שאקה | זימבבווה |
| יוונים | פריקלס, אלכסנדר מוקדון | אתונה |
| יפן | טוקוגאווה | קיוטו |
| מאיה | פקל השני | מוטאל |
| מאלי | מנסה מוסא | טימבוקטו |
| מונגולים | ג'ינגס חאן, קובלאי חאן | קרקורום |
| מצרים | חתשפסות, רעמסס השני | תבאי |
| סינים | צ'ין שה-חואנג, טאיזונג (בגרסה הסינית), מאו דזה-דונג (בשאר הגרסאות) | בייג'ינג |
| ספרדים | איזבלה | מדריד |
| עות'מאנים | מהמט השני, סולימאן המפואר | איסטנבול |
| ערבים | צלאח א-דין | מכה |
| פורטוגזים | ז'ואן ה-2 | ליסבון |
| פרסים | כורש, דריווש הראשון | פרספוליס |
| צרפתים | לואי ה-14, נפוליאון בונפרט, שארל דה-גול | פריז |
| קוריאנים | וונג קון | סיאול |
| קלטים | ברנוס, בודיקה | ביבראקט |
| קמרים | סוריאורמן ה-II | יאשודהרפורה |
| קרתגינים | חניבעל ברקה | קרתגו |
| רומאים | יוליוס קיסר, אוגוסטוס קיסר | רומא |
| רומאים קדושים | קרל הגדול | אאכן |
| רוסים | פיוטר ה-1, יקטרינה הגדולה, יוסיף סטלין | מוסקבה |
| שומרים | גילגמש | אורוכ |
ראו גם

Baba Yetu, שיר שהולחן עבור המשחק.
Criminal (שיר של לינדזי אל)

Criminal (בעברית: פושע/ת) הוא סינגל שהוקלט על ידי הזמרת-יוצרת הקנדית לינדזי אל, מתוך אלבום האולפן השלישי שלה, The Project. השיר יצא לאור ב-11 בדצמבר 2017, כסינגל השני מתוך האלבום, על ידי חברת התקליטים ברוקן בו רקורדס.
השיר הגיע למקום הראשון במצעד שירי הקאנטרי.
רקע וכתיבה

השיר נכתב על ידי לינדזי אל, פרד וילהלם וכריסטופר סטיבנס והופק על ידי כריסטיאן בוש. "Criminal" הוא שיר בסגנון הקאנטרי פופ, המשלב בתוכו גם את סגנון קאנטרי רוק, בדומה לשאר שירי האלבום, The Project. בילי דיוקס מ-Taste of Country, תיאר את "Criminal" כ"שיר פוטנציאלי עבור הרדיו".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-16 מיליון השמעות.
הצלחה מסחרית

"Criminal" זכה להצלחה חסרת תקדים, כאשר כבש את פסגת מצעד שירי הקאנטרי של קנדה בסמוך לצאתו, דבר שהפך אותו לשיר הסולו הנשי הראשון של זמרת קנדית שהצליח לעשות זאת, מאז שנת 2008. במצעד כל הפורמטים של קנדה (המאחד בתוכו כמו פורמטים שונים), הגיע למקום ה-19.
במצעד שירי הקאנטרי שבארצות הברית, הצליח להגיע בשיאו למקום ה-28. מעבר לכך, זכה להצלחה גם במצעד הקאנטרי איירפליי, שם הגיע למקום ה-19 בשיאו.
וידאו קליפ

הווידאו קליפ הנלווה שצולם עבור השיר הועלה לערוץ היוטיוב הרשמי של לינדזי אל ב-8 באפריל 2018, כמה חודשים לאחר שיצא כסינגל. הוא בוים על ידי ווס אדוארדס. בתחילת הקליפ, ניתן לראות מנהל בית כלא, שצועק על חבורת אסירות העומדות בשורה. בהמשך, מגולל הקליפ את סיפורה של אל בשילוב הקונספט של הקליפ עצמו.
נכון למרץ 2021, מונה הצפיות של הקליפ עומד על למעלה מ-2 מיליון צפיות.
מיקומי שיא

|   ‏‏‏  מצעדים ודירוגים (2017–2018)> מדינה |   ‏‏‏  מצעדים ודירוגים (2017–2018)> מצעד |   ‏‏‏  מצעדים ודירוגים (2017–2018)> מיקום שיא |   ‏‏‏  מצעדים ודירוגים (2017–2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד שירי הקאנטרי | 28 |  |
|  ארצות הברית | מצעד הקאנטרי איירפליי | 19 |  |
|  קנדה | קנדה הוט 100 | - |  |
|  קנדה | מצעד שירי הקאנטרי | 1 |  |
|  קנדה | מצעד כל הפורמטים | 19 |  |
|   ‏‏‏  מצעדי סוף שנה (2018)> מדינה |   ‏‏‏  מצעדי סוף שנה (2018)> מצעד |   ‏‏‏  מצעדי סוף שנה (2018)> מיקום שיא |   ‏‏‏  מצעדי סוף שנה (2018)>  |
| --- | --- | --- | --- |
|  ארצות הברית | בילבורד הוט 100 | - |  |
|  ארצות הברית | מצעד הקאנטרי איירפליי | 57 |  |
|  ארצות הברית | מצעד שירי הקאנטרי | 77 |  |
הערות שוליים

↑  The Project, נבדק ב-2021-03-03
↑  Home - BBR Music Group, www.bbrmusicgroup.com
1 2  Lindsay Ell Chart History, Billboard
1 2  Lindsay Ell – Criminal (באנגלית), נבדק ב-2019-01-31
↑  LindsayEllVEVO, Lindsay Ell - Criminal, נבדק ב-2019-01-31
↑  Billy Dukes, Sound Off: Is Lindsay Ell's 'Criminal' a Hit? [Listen], Taste of Country (באנגלית)
↑  Lindsay Ell, Spotify
1 2  Chris Parton, Chris Parton, Watch Lindsay Ell Steal Cars, Escape Prison in Wild 'Criminal' Video, Rolling Stone, ‏2018-04-09 (באנגלית)
1 2  Lindsay Ell, Billboard
| לינדזי אל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | The Project • The Continuum Project • Heart Theory |  |
| מיני-אלבומים | Worth the Wait |  |
| סינגלים | "Trippin' on Us" • "By the Way" • "Waiting on You" • "Criminal" • "What Happens in a Small Town" • "I Don't Love You" • "Want Me Back" • "Good on You" • "Can't Do Without Me" • "Right on Time" |  |
Criminal (שיר של בריטני ספירס)

Criminal (בעברית: פושע\ת) הוא הסינגל הרביעי מתוך אלבומה השביעי, Femme Fatale, של זמרת הפופ האמריקנית בריטני ספירס. השיר נבחר לשמש כסינגל בעזרת סקר בעמוד הטוויטר של הזמרת, בזהה לסינגל הקודם מהאלבום I Wanna Go.
בשנת 2020 הפך השיר לוויראלי בטיקטוק, בעיקר בזכות האתגר "Mugshot Challenge". השיר צבר למעלה מ-100,000 סרטונים ברשת החברתית והצליח לזכות להצלחה מחודשת.
רקע וכתיבה

השיר Criminal נכתב על ידי מקס מרטין, שלבאק וטיפאני אמבר, במיוחד עבור אלבומה של ספירס, והופק בעיקר על ידי מקס מרטין. השיר זכה לאהדה גדולה בקרב המעריצים בהיותו מעין בלדה המלווה בחליל לכל אורך השיר ובשל ייחודו. השיר מתאר אהבה אסורה ומספר את סיפורה של נערה, השרה לאימה את סיפור התאהבותה בפושע, ומפצירה באמה לא לדאוג לה ומבטיחה לה שבן זוגה ידאג לה וישמור עליה. השיר נבחר כסינגל, כמוזכר לעיל, על ידי סקר שערכה ספירס למעריציה בחשבון הטוויטר והפייסבוק שלה, כמו שעשתה בבחירת הסינגל הקודם לו I Wanna Go. בסוף טקס הVMA של שנת 2011 ספירס התראיינה וסיפרה שזהו הסינגל אשר נבחר לשמש כסינגל הרביעי מן האלבום.
Criminal הוא שיר שבבסיסו שני כלי נגינה עיקריים גיטרה וחליל, אשר לחנו הוא בסגנון פולק אמריקני. השיר מושפע מסגנונם של מדונה ואבבא ומזכיר את סגנון שנות השמונים ואף מאוחר יותר כמו באלבומה של מדונה Ray of Light. מגזין לוס אנג'לס טיימס, תיאר את השיר "שילוב מוזר בין בלדה לבין סגנון רוק רך". בשל סיפור האהבה האסור שבבסיס השיר המושר לאם מודאגת, הושווה השיר לשירה של מדונה "Papa Don't Preach" (אבא אל תטיף).
וידאו קליפ

הקליפ לשיר "Criminal" צולם בלונדון, בריטניה, ובוים בידי כריס מארס. ב-5 באוקטובר הוכרז שהקליפ ישוחרר ב-18 באוקטובר.
ב-16 באוקטובר בריטני פרסמה תמונות אנימציה של הקליפ.
מיקומי שיא

לאחר שחרורו של Femme Fatale, הגיע Criminal למקום שיא 37 במצעד של דרום קוריאה. השיר מכר 627,855 עותקים דיגיטליים ברחבי ארצות הברית.
|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  ארצות הברית | בילבורד הוט 100 | 55 |  |
|  ארצות הברית | מצעד שירי הפופ | 19 |  |
|  ברזיל | טופ 100 ברזיל | 61 |  |
|  ישראל | מדיה פורסט ישראל | 4 |  |
|  סלובקיה | ČNS IFPI | 21 |  |
|  פינלנד | המצעדים הפיניים הרשמיים | 16 |  |
|  צרפת | SNEP | 39 |  |
|  קוריאה הדרומית | סירקל צ'ארט | 51 |  |
|  קנדה | קנדה הוט 100 | 16 |  |
|  שוודיה | סוורייטופליסטן | 36 |  |
|  שווייץ | המצעד השווייצרי | 36 |  |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
City of Stars

| --- | --- |
 שיר בביצוע ראיין גוסלינג
 יצא לאור:  2016 
 סוגה:  שיר מחזמר 
 שפה:  אנגלית
 אורך:  2:25
 כתיבה:  בנג' פאסק ג'סטין פול
 לחן:  ג'סטין הורוויץ
 
City of Stars הוא שיר בביצוע ראיין גוסלינג ואמה סטון מתוך סרט הקולנוע "לה לה לנד". את השיר הלחין ג'סטין הורוויץ למילים של בנג' פאסק וג'סטין פול. השיר זכה בפרס גלובוס הזהב עבור השיר המקורי הטוב ביותר, בפרס "בחירת המבקרים" לשיר הטוב ביותר ובפרס אוסקר לשיר המקורי הטוב ביותר בטקס פרסי אוסקר ה-89.
אודות

בסרט הקולנוע המוזיקלי "לה לה לנד", השיר City of Stars מבוצע לראשונה על ידי ראיין גוסלינג לבדו, בדמותו של סבסטיאן וילדר, בעודו הולך ורוקד על מזח חוף הרמוסה שבדרום קליפורניה. בהמשך הסרט, השיר מבוצע שוב על ידי סבסטיאן יחד עם מיה דולן (אמה סטון), במהלך מונטאז' המראה אותו מתכונן לצאת לסיבוב הופעות יחד עם קית' (ג'ון לג'נד) ולהקתו.
ג'סטין הורוויץ, מלחין השיר, סיפר על תהליך הכתיבה:
[תהליך כתיבת השיר] התחיל ליד הפסנתר, כשאני עובד לבדי על דמואים עבור דמיאן, שולח אליו רעיונות עד שמשהו באמת תפס. זה כל כך מצחיק ש[שיר] זה ושיר "האודישן" (Audition (The Fools Who Dream)) הם שני השירים שהכי מצאו חן בקרב הצופים, לפחות עד כה, משום שתהליכי היצירה שלהם היו דומים במובן שכנראה משכי זמן ההתעסקות איתם ליד הפסנתר היו הקצרים ביותר ... אני בסך הכל הלחנתי אותם ממקום רגשי תוך מחשבה על האווירה. הייתי אומר שהאווירה היא של תקווה, אך מלנכולית בעת ובעונה אחת ... יש לך רגעים גדולים, ואז יש לך רגעים פחות גדולים בחיים בלוס אנג'לס, ואנחנו רואים את זה קורה בסיפור. חשבתי על הרעיון הזה קצת ופשוט ניסיתי להלחין מנגינה שחשבתי שתהיה בנויה היטב ויפהפייה. אני מניח יש בו כמה גוונים של ג'אז, משום שזה משהו שסבסטיאן מנגן על הפסנתר.
המקור באנגלית
[The song] started at the piano with me just working on demos for Damien, sending him ideas until something really sparked. It's so funny that that and "Audition" are the two songs that people seem to be responding to the most, at least so far, because they had similar processes in the sense that they had probably the least amount of fussing at the piano demo stage. [...] I was just composing it from an emotional place and thinking about the tone. I would say the tone is hopeful, but melancholy at the same time. And it kind of goes back-and-forth between cadencing in major and cadencing in minor, because I think that’s kind of what the song is about. You have these great moments and then you have these less great moments in life and in Los Angeles and we see it happen in the story. I was thinking about that idea a little bit and just trying to compose a melody that I thought was shapely and beautiful. I guess it has some jazz inflections, because it’s something Sebastian plays on the piano.
פרסים ומועמדויות

| Awards> פרס | Awards> תאריך | Awards> קטגוריה | Awards> תוצאה | Awards> הערות |
| --- | --- | --- | --- | --- |
| Hollywood Music in Media Awards | 17 בנובמבר 2016 | השיר הטוב ביותר - סרט באורך מלא | זכייה |  |
| Critics' Choice Movie Awards | 11 בדצמבר 2016 | השיר הטוב ביותר | זכייה |  |
| St. Louis Gateway Film Critics Association | 18 בדצמבר 2016 | השיר הטוב ביותר | מקום שני |  |
| Houston Film Critics Society | 6 בינואר 2017 | השיר המקורי הטוב ביותר | זכייה |  |
| פרס גלובוס הזהב | 8 בינואר 2017 | השיר המקורי הטוב ביותר | זכייה |  |
| פרס סטלייט | 19 בפברואר 2017 | השיר המקורי הטוב ביותר | זכייה |  |
| פרס אוסקר | 26 בפברואר 2017 | השיר המקורי הטוב ביותר | זכייה |  |
דירוג במצעדים > מצעדים שבועיים

| מצעדים (2017)> המדינה | מצעדים (2017)> שם המצעד | מקום שיא |
| --- | --- | --- |
| אוסטריה אוסטריה | ‏Ö3 Austria Top 40‏ | 68‏ |
| איטליה איטליה | ‏FIMI‏ | 51‏ |
| אירלנד אירלנד | ‏IRMA‏ | 57‏ |
| ארצות הברית ארצות הברית | ‏Bubbling Under Hot 100 Singles בילבורד‏ | 13 |
| בלגיה בלגיה | ‏Ultratop 50 Flanders‏ | 30‏ |
| בלגיה בלגיה | ‏Ultratip Wallonia‏ | 20‏ |
| בריטניה בריטניה | ‏UK Singles מצעד הסינגלים הבריטי‏ | 53 |
| הונגריה הונגריה | ‏Single Top 40‏ | 8‏ |
| יוון יוון | ‏Greece Digital Songs בילבורד‏ | 3‏ |
| ספרד ספרד | ‏PROMUSICAE‏ | 14‏ |
| סקוטלנד סקוטלנד | ‏Official Charts Company‏ | 29‏ |
| פורטוגל פורטוגל | ‏AFP‏ | 45‏ |
Dance Like There's No Tomorrow

Dance Like There's No Tomorrow (בעברית: תרקוד כאילו אין מחר) הוא שיר דאנס-פופ של הזמרת והרקדנית פאולה עבדול ושל הזמר רנדי ג'קסון אשר יצא ב-18 בינואר 2008 כחלק מאלבומו של ג'קסון Randy Jackson's Music Club, Vol. 1. זה גם היה לסינגל הראשון של עבדול מזה קרוב ל-12 שנים.
השיר נכתב על ידי אדווין סרנו, שי פטריק סקינר ואריצה לאוס והופק על ידי דיקיי וג'קסון עצמו.
רקע והפצה

השיר נכתב על ידי ליל אדי, שי פטריק סקינר ואריצה לאוס והופק על ידי דיקיי וג'קסון עצמו. בנוסף הוא גם מכיל קולות רקע של המפיק אוליבר ליבר שעבד עם עבדול בעבר. מבחינה מוזיקלית השיר הוא שיר אפ-טמפו עם צלילים אלקטרונים כאשר נשימותיה של עבדול נשמעות בכבודת בשיר.
השיר נשלח לתחנות הרדיו כסינגל הראשון מאלבומו של ג'קסון ב-18 בינואר 2008 ולאחר 4 ימים הוא הופץ גם להורדה דיגיטלית.
הופעות חיות

עבדול וג'קסון הופיעו עם השיר כמופע מקדים למשחק הסופרבול ה-42. אף על פי שעבדול הופיעה עם ליפ סינק עדיין הביקורות על ההופעה החיו חיוביות. בנוסף הם הופיעו עם השיר גם בתוכנית הטלוויזיה האמריקאית "אמריקן איידול".
מיקומי שיא

|   ‏‏‏  מצעדים ודירוגים (2008)> מדינה |   ‏‏‏  מצעדים ודירוגים (2008)> מצעד |   ‏‏‏  מצעדים ודירוגים (2008)> מיקום שיא |   ‏‏‏  מצעדים ודירוגים (2008)>  |
| --- | --- | --- | --- |
|  ארצות הברית | בילבורד הוט 100 | 62 |  |
|  ארצות הברית | מצעד שירי הדאנס קלאב | 2 |  |
|  ארצות הברית | מצעד השירים העכשוויים למבוגרים | 29 |  |
|  ארצות הברית | מצעד השירים הדיגיטליים | 21 |  |
|  קנדה | קנדה הוט 100 | 68 |  |
|  קנדה | מצעד השירים הדיגיטליים | 43 |  |
הערות שוליים

↑  ליל אדי, שי פטריק סקינר, אריצה לאוס
↑  Mariah, Paula, 'Idols' Join Jackson's 'Club', Billboard (באנגלית)
1 2  Paula Abdul – Dance Like There's No Tomorrow (באנגלית), נבדק ב-2021-04-17
| פאולה עבדול |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Forever Your Girl • Spellbound • Head Over Heels |  |
| אלבומי רמיקס | Shut Up and Dance: Mixes |  |
| אלבומי אוסף | Greatest Hits • Greatest Hits: Straight Up! |  |
| סינגלים | "Knocked Out" • "The Way That You Love Me • "Straight Up" • "Forever Your Girl" • "Cold Hearted" • "Opposites Attract" • "Rush Rush" • "The Promise of a New Day" • "Blowing Kisses in the Wind" • "Vibeology" • "Will You Marry Me?" • "My Love Is for Real" • "Crazy Cool" • "Ain't Never Gonna Give You Up" • "Dance Like There's No Tomorrow" • "I'm Just Here for the Music" |  |
| סיבובי הופעות | Under My Spell Tour • Total Package Tour • Straight Up Paula! • Paula Abdul: Forever Your Girl |  |
| טלוויזיה | American Idol • Hey Paula • Live to Dance • The X Factor • So You Think You Can Dance |  |
| --- | --- |
בקרת זהויות :  MusicBrainz release group: 40e0f54c-b32d-49ec-904f-2ad143da400f  MusicBrainz work: 36c4a1d6-b993-4487-998b-50d5b7bdbbaf
Get Right

Get Right (בעברית: להיות צודק) הוא הסינגל הראשון של הזמרת והשחקנית ג'ניפר לופז מתוך אלבומה הרביעי Rebirth. השיר יצא לאור ב-4 בינואר 2005. השיר זכה לביקורות חיוביות ברחבי העולם, ואף דורג על ידי מגזינים ואתרי מוזיקה רבים.
השיר הגיע אל המקום הראשון במצעד הסינגלים הבריטי, וה-12 במצעד הבילבורד הוט 100. השיר היה לשני של לופז אשר הצליח לכבוש את פסגת מצעד הסינגלים הבריטי, ולשלישי במהלך כל הקריירה שלה.
רקע וניתוח

השיר נכתב על ידי ריץ' הריסון, אשר ריימונד וג'יימס בראון, והופק על ידי הריסון וקורי רוני. השיר הוא שיר R&B עם השפעות של ג'אז, היפ-הופ ופאנק. השיר נחשב לסטייה מהסגנון המוזיקלי של לופז והוא הוכתר על ידי מגזין "ניו יורק טיימס כאחד משיריה הבלתי נשכחים."
השיר מסמפל את השיר "Soul Power 74" של להקת "Maceo & The Macks" ומכיל שימוש בסקסופון ובצופרים. מבחנה לירית השיר מדבר על ריקודים, מין ושתייה במועדון. בנוסף לשיר גם יצאה גרסת רמיקס שנכללת במהדורה המורחבת של האלבום בשיתוף הראפר פביולוס. השיר הוכרז כסינגל המוביל של האלבום כבר בנובמבר 2004
קבלה והצלחה

השיר עורר תשומת לב רבה כיוון שזו הייתה הפעם הראשונה מזה שנתיים בה לופז הוציאה שיר חדש. הוא זכה להצלחה בכך שהגיע למקום ה-12 בארצות הברית ואף הגיע למעמד זהב. בנוסף הגיע למקום הראשון בבריטניה, איטליה, ואירלנד ולעשירייה הפותחת במדינות רבות ביניהם אוסטרליה, גרמניה, דנמרק וספרד.
וידאו קליפ

הקליפ לשיר בוים על ידי פרנסיס לורנס אשר ביים גם את הקליפ ידוע לשיר Waiting for Tonight. בקליפ נראית לופז משחקת 8 דמויות שונות אשר לכל אחת מהן עלילה משלה שכל העלילות מתרחשות במועדון אחד. הקליפ זכה להצלחה רבה בעולם והפך לאחד מהקליפים המנוגנים ביותר ב-MTV של כל המדינות בעולם. הצלחתו הרבה גם בארצות הברית הובילה אותו להיות מועמד ל-4 פרסי VMA. על מנת לקדם את השיר ביצעה אותו בשידור חי במספר הזדמנויות וביניהם בסיבוב ההופעות שלה, "Dance Again World Tour".